MIZORAM SCIENCE CENTRE TIHCHANGTLUN NAN MOU ZIAK,"1468/2024-2025 6th August, 2024: Mizoram Science Centre (MSC), Directorate of Science & Technology, Government of Mizoram leh National Council of Science Museums (NCSM), Ministry of Culture, Government of India chuan Mizoram Science Centre, Berawtlang, Aizawl thawm that nan project ""Modernization/ Upgradation of Mizoram Science Centre "" tih chu August 2, 2024 khan Memorandum of Understanding (MoU) Kolkata-ah an ziak. Mizoram Science Centre hi kum 2003-a hawn a ni a. He Centre hawn tirh atangin vawiin thlengin tlawh tu thahnem tak an awm reng a zirlai leh mipuiin an hlut hle a ni. He Centre-a bungruate leh exhibits hrang hrangte a hlui tawh a, chungho thlak tharna chu he MoU hnuaiah hian kalpui a ni dawn a ni. He MoU hian Mizoram Science Centre-a gallery awmsa tam takte thawm that bakah thil thar tam tak dah belh te a huam dawn a. He project hi NCSM, Kolkata te khawih tur niin, sum ruahman hi Rs. 3.98 Crore a ni a. NCSM chuan 90% a tum dawn a, kum hnih chhunga zawh fel tura ruahman a ni. He MoU hi NCSM atangin Pu Rajib Nath, Director(Hqrs.), NCSM leh MSC atangin Er.H.Lalsawmliana, Chief Scientific Officer & Member Secretary, Mizoram Science Centre ten an sign a ni. Attachment Loading attachment...",Dated: 6 th Aug 24 3:38 PM,https://dipr.mizoram.gov.in/post/mizoram-science-centre-tihchangtlun-nan-mou-ziak